
A flow mint optimális állapot teljesítményt befolyásoló hatásának vizsgálata aerobik versenyzőknél

Bevezetés
A mai modern sporttudományban fontosnak tartom, hogy minél több ismeretet szerezzünk a különböző sportágak pszichológiai hátteréről, valamint felkeltsük a figyelmet a kevésbé népszerű sportágak körében is.Véleményem szerint a versenyzők pszichikus jellemzőinek megismerése, a sport és a versenyzés által kiváltott pszichikus jelenségek létrejötte, és azok teljesítményfokozó hatásának megismerése rendkívül fontos a mai magas szintű sportteljesítmények eléréséhez.
Cél
A célom, hogy sportpszichológiai módszerekkel összehasonlítsam a flow átélését 1-3. helyet elért  és a 4-10. helyezést elért aerobikversenyzőknél.Valamint, hogy választ kapjak arra a kérdésre, hogy csapatban vagy egyéniben érik el a versenyzők a magasabb flow állapotot.
Módszer
A vizsgálatban összesen 47 aerobikversenyző vett részt, felnőtt és utánpótlás korú versenyzők.A kérdőívemben egy nyílt, saját szerkesztésű, és egy standardizalt kérdőívet kellett megválaszolnia a versenyzőknek. Az eredményeket az SPSS program segítségével dolgoztam ki.
Eredmények
 A program segítségével kiszámítottam a flow, unalom és a szorongás átlagait, a sikeres és nem sikeres versenyzők átlagait valamint a csapat és egyéni versenyzők átlagait.A hipotéziseim beigazolódtak a kutatásom során, és választ kaptam a bennem felmerülő kérdésekre.
Összefogalalás
Összeségében elmondható,hogy csapatban versenyzőknél magasabb a flow állapot átélése, és azok a versenyzők akik 1., 2., 3. helyezéseket értek el hamarabb kerültek a flow állapotába, mint akik 4-10. helyezettek lettek.Vagyis a sikeres versenyezők kevésbé stresszesek, szorongóak, magabiztosságukból és megfelelő felkészültségükből kifolyólag kevesebb a mozgáskoordinációs hibájuk, kiváló ritmusérzékükből adódóan jobban átélik a zenét, és ez által a gyakorlatot is, tehát hamarabb esnek a flow- „tökéletes élmény” állapotába.
 



